[{"text_idx": "#000000", "text": "Spordimaja sulgpalliplatsidel lustivad viie riigi noored"}, {"text_idx": "#000001", "text": "Triitoni sulgpalliklubi korraldusel peetud Estonian Youth Internationali esimene, u\u0308ksikma\u0308ngude pa\u0308ev algas A. Le Coqi Spordimajas esimese serviga laupa\u0308eval kell 9 ning lo\u0303ppes viimase punktiga mo\u0303nikond minutit pa\u0308rast kella 21. Veidi enam kui kaheteistku\u0308mne tunni jooksul peeti 278 kohtumist ning parimad selgusid viies vanuseklassis, neist U-15 andis tuleva aasta alguses peetava sama vanuseklassi EM-vo\u0303istlusteks reitingupunkte.Tartlased olid ku\u0308lalislahked, ehkki traditsiooniliselt mitte u\u0308leliia \u2013 ku\u0308mnest esikohast ja\u0308eti koju seitse."}, {"text_idx": "#000004", "text": "U-13 vanuseklassi poiste seas jo\u0303udsid nelja parema sekka vaid tartlased, finaalis ma\u0308ngisid neist Kaspar Sorge (TU\u0308ASK) ja Oskar Laanes (Triiton). Esikohama\u0308ngu algus kulges tasava\u0308giselt, seeja\u0308rel pa\u0308a\u0308ses Sorge vastase mitmete lihtvigade ja\u0308rel ette 11:7 ja vo\u0303itis 21:13. Ka teises geimis polnud vo\u0303itjas kahtlust \u2013 mats\u030ci lo\u0303petas Laanese reketist vo\u0303rku lennanud pall Sorge vo\u0303iduseisuks 21:11. Kolmandat kohta ja\u0308id jagama Koit Hallik ja Marten Po\u0303der (mo\u0303lemad Triiton), kaheksa parema sekka ma\u0308ngisid end alagruppidest veel Tauri Jo\u0303udu ja Rikko Ro\u0303o\u0303m (mo\u0303l. Veeriku Badminton)."}, {"text_idx": "#000006", "text": "U-15 vanuseklassis jo\u0303udsid poistest poolfinaali nelja erineva riigi kodanikud. Eestlane Rasmus Roogsoo (Triiton) sai seal vo\u0303itu leedulasest Rokas Lesinskasest 21:11, 21:16 ning la\u0308tlane Toms Sala soomlasest Aapo Puhakkast 21:6, 23:21. Finaalis hoidis kodusaalis ma\u0308nginud vabariigi meister Rasmus lippu ko\u0303rgel, alistades Sala 21:9, 21:14. Veerandfinaali jo\u0303udis tartlastest veel vaid Priit Po\u0303der (Triiton)."}, {"text_idx": "#000008", "text": "U-17 vanuseklassis tunnistas noormeeste seas vaid vo\u0303ite ta\u0308navune oma vanuseklassi Eesti meister Hugo Themas. Nii veerand- kui poolfinaalis tuli triitonlasel enda paremust to\u0303estada kolmes geimis, kuid finaalis Chris-Robin Taltsi (Tallinna Sulgpallikool) vastu piisas kahest, 21:14, 21:18. Themas sai enne finaali jagu Rene Leemanist (TSKeskus), Talts lo\u0303petas Andrei Schmidti (Triiton) pu\u0308rgimused. Kohaga kaheksa parema seas pidid rahul olema Roland Kutsei (Triiton)."}, {"text_idx": "#000010", "text": "Juunioride (U-19) seas oli favoriit Tauri Kilk (Triiton). Aina vo\u0303imsamat ma\u0308ngu na\u0308itav tartlane vo\u0303is endale veerandfinaalis lubada isegi avageimi kaotust (20:22), kuid teises ja kolmandas pani tallinlase Ma\u0308rt Aolaiu kindlalt paika (21:11, 21:1). Poolfinaalis alistus koduklubist tuttav Anton Berik 21:17, 21:14 ning finaalis ka viimaste aegade to\u0303sisem kodune konkurent Mario Kirisma (TSKeskus) 16:21, 7:21. Oskar Ma\u0308nnik (TU\u0308ASK) kaotas poolfinaalis just viimasele. Veerandfinaali jo\u0303udsid tartlastest veel Rannar Zirk (No\u0303o SK) ja tugevat vo\u0303itlejahinge na\u0308idanud Mihkel Mart Liim (Triiton)."}, {"text_idx": "#000012", "text": "Pu\u0308hapa\u0308eval peetakse hommikust o\u0303htuni paarisma\u0308nge, samuti B-liiga ."}]